Aselefech Mergia

Aselefech Mergia (s. 23. tammikuuta 1985) on etiopialainen kestävyysjuoksija.

Mergia sijoittui 16:nneksi Edinburghin maastojuoksun MM-kilpailuissa 2008 ja sai kultaa joukkuekilpailussa. Saman vuoden puolimaratonin MM-kilpailuissa Rio de Janeirossa hän sai hopeaa ajalla 1.09.57. Joukkuekilpailussa Etiopia voitti kultaa. Vuoden 2009 Pariisin maratonilla Mergia sijoittui toiseksi ajalla 2.25.02. Saman vuoden Berliinin MM-kilpailuissa hän sai pronssia maratonilla ajalla 2.25.32.

Mergia sijoittui Lontoon maratonilla 2010 alun perin kolmanneksi ennätyksellään 2.22.38, mutta nousi dopingtapausten myötä kilpailun voittajaksi. Seuraavana vuonna hän voitti Dubain maratonin ajalla 2.22.45, mutta keskeytti Daegun MM-maratonin. Tammikuussa 2012 hän voitti Dubain maratonin reittiennätyksellä ja Etiopian ennätyksellä 2.19.31. Lontoon olympiamaratonilla 2012 hän sijoittui 41:nneksi.

Mergia voitti 2015 Dubain maratonin ajalla 2.20.02 ja sijoittui toiseksi New Yorkin maratonilla ajalla 2.25.32. Vuonna 2017 hän oli Lontoon maratonilla kolmas ja Lontoon MM-kilpailujen maratonilla kahdestoista.

 Henkilökohtaiset ennätykset 
LajiAikaPaikkaPäivä1 500 m4.14,85Leverkusen10. elokuuta 20073 000 m8.54,42Rabat14. kesäkuuta 20085 000 m15.14,21Berliini1. kesäkuuta 200810 000 m32.34,09Zhukovsky26. kesäkuuta 2010Puolimaraton1.07.21New Delhi27. marraskuuta 2011Maraton2.19.31Dubai27. tammikuuta 2012

 Lähteet 

Luokka:Etiopialaiset kestävyysjuoksijat
Luokka:Vuonna 1985 syntyneet
Luokka:Elävät henkilöt